Мирослав Фелдман је рођен 28. децембра 1899. године у Вировитици у јеврејској породици. Студирао је медицину у Загребу и Бечу. Након завршетка студија вратио се у Југославију, гдје је радио као љекар у Вировитици, Пакрацу, Осијеку, Сарајеву и Загребу. Након слома и окупације Краљевине Југославије и оснивања Независне Државе Хрватске, пребјегао је у Сплит, гдје се придружио Народноослободилачким партизанским одредима Југославије (НОП). У НОП-у је организовао санитетску службу и био је референт санитета ратне морнарице за Истру и Хрватском приморје, љекар у бази НОВЈ-а и у југословенским избјегличком логору Ел Шат на Синајском полуострву у Египту. Био је управник покретне болнице 3. босанског корпуса НОВЈ, а затим покретне пољске болнице 4. армије ЈА.